Asturias

Asturias (Principado de Asturias in spagnòllo, Principáu d'Asturies in asturiàn) a l'é 'na comunitæ outònoma da Spàgna formâ da 'na sôla provìnsa, ch'a l'à cómme capitâle a çitæ de Oviedo. A g'ha 'na superfìcce de 10.603,57 km² pe 1.004.499 abitànti (a-o 2022), pægi a tòsto o 2% da popolaçión totâle da naçión spagnòlla, e a sò fèsta a l'é a-i 8 de seténbre, giórno de Covadonga e Asturias. A léngoa ofiçiâ o l'è o castigiàn, comuneménte dîto spagnòllo, ma gh'é parlòu l'asturiàn (asturianu) ò bable ascì. A léngoa regionâle a no l'é ofiçiâ ma a gh'à de proteçioìn inte l'Estatuto de Autonomía de Asturias. Inta çitæ de Oviedo a gh'é a sêde l'Academia de la Llingua Asturiana. Giögrafîa A comunitæ outònoma de Asturias a se trêuva in sciâ còsta setentrionâle da Spàgna, avansâ in sce l'Òcéano Atlàntico. A confinn-a a ponénte co-a Galìçia, a levànte co-a Cantàbria e a sùd co-a comunitæ da Castìggia e Lión méntre a nòrd a l'è bagnâ da-o mâ Cantábrico. A gh'à 'na grànde richéssa paizagìstica, con numerôxi pàrchi protètti e bèn bén de atraçioìn turìstiche naturâli. Stöia A comunitæ de Asturias a l'é comuneménte conosciûa cómme "Prinçipâto" aprêuvo a-a sò stöia: defæti l'erêde da corónn-a spagnòlla o l'à o tìtolo de "Prìnçipe de Asturias". Pòsti de interèsse Architetûe religiôze Costruçioìn preromàniche de Asturias, pàrte do patrimònio de l'umanitæ da coscì dîta "àrte asturiànn-a" Catedrâle de Oviedo Architetûe civîli Tèrme române de Campo Valdés Bórgo de Cudillero Céntro colturâle internaçionâle Oscar Niemeyer Natûa Lâghi de Covadonga Gròtte de Tito Bustillo Pàrco naçionâle de Picos de Europa Picu Urriellu Economîa Coltûa Manifestaçioìn Fèste e fêe Comunicaçioìn Aprêuvo a l'izolaménto e a conformaçión do sò teritöio, i traspòrti inte Asturias són de lóngo stæti conplicæ. D'ancheu a región a l'è servîa da træ outostràdde e da l'ariopòrto de Asturias, co-o còdice IATA "OVD". Aministraçión A comunitæ outònoma de Asturias a l'é uniprovìnsâle (gh'é sôlo a provìnsa de Oviedo) e a l'é spartîa inte 78 concejos. E çitæ ciù inportànti da región són Gijón, con 271.843 abitànti, Oviedo (ch'a l'à 220.020 abitànti), Avilés (78.715) e Siero (51.662). Galerîa d'inmàgine Nòtte Âtri progètti Wikimedia Commons a contêgne di files in sce Asturias Conligaménti estèrni (AST, ES) Scîto ofiçiâ, in sce asturias.es. URL consultòu o 5 lùggio 2023. (ES, EN, FR, DE, IT, PT) Scîto turìstico, in sce turismoasturias.es. URL consultòu o 5 lùggio 2023. (ES, EN, FR) Scîto turìstico dedicòu a l'àrte asturiànn-a, in sce turismo-prerromanico.com. URL consultòu o 5 lùggio 2023.